Държавен вестник, бр. 96, 2020 г., стр. 29

БРОЙ  96	
Д Ъ Р Ж А В Е Н  В Е С Т Н И К 	
СТР.  29  
жава членка няма компетентност да издаде 
нормативен акт, с който да регулира същите 
правоотношения;
– разпоредбите на чл. 32, ал. 1 и 2 от 
наредбата са приети при липса на законова 
делегация в полза на Министерския съвет, 
тъй като с чл. 10, ал. 3 от Закона за храните 
министърът на здравеопазването съгласувано 
с министъра на земеделието, храните и горите 
определя с наредба условията и изискванията 
за предоставянето на хранителна информация 
при етикирането на храните;
– разпоредбата на чл. 33 от наредбата е ни-
щожна, тъй като е приета от орган, различен 
от органите, посочени в чл. 17, ал. 2, т. 4 от 
Закона за храните.
Незаконосъобразността на оспорените 
разпоредби се обосновава със:
– нарушения на процедурата при приемане 
на постановлението за изменение и допълне-
ние на наредбата, и по-конкретно нарушение 
на изискванията на чл. 28, ал. 2 ЗНА във 
връзка с чл. 80 АПК, тъй като докладът 
към проекта за постановление за изменение 
и допълнение на наредбата няма предвиде-
ното съдържание, посочено в съответните 
разпоредби; постанов­лението е прието при 
нарушение на чл. 26, ал. 3 ЗНА, тъй като 
на Портала за обществени консултации не 
е публикувана оценката за въздействие на 
оспорения нормативен акт;
– нарушение на материалния закон, тъй 
като чл. 32, ал. 1 от наредбата противоречи 
на чл. 10, ал. 1 от Закона за храните.
От фактическа страна по делото се уста-
новява следното:
На заседание, проведено на 1 юни 2016 г., 
на Консултативния съвет по животновъдство 
по т. 1 от дневния ред е обсъдена промяна в 
Наредбата за специфичните изисквания към 
млечните продукти, касаеща имитиращите 
продукти. От протокола от това заседание, 
представен по делото (листове 223 – 301), се 
установява, че обсъжданите промени касаят: 
установяване на забрана за използване на ду-
мите „млечен“ по отношение на имитиращите 
продукти; въведени допълнителни изисквания 
за етикетирането на тези продукти, изразяващи 
се в упоменаването на заместващите съставки 
в списъка на съставките, който се поставя 
на етикета, посочване на тяхното процентно 
съдържание, използвани като заместители 
в състава на продукта, както и изискването 
на етикета на продукта да се посочи наиме-
нованието „имитиращ продукт“; промени, 
свързани с предлагането на тези продукти 
на щандове или обособените места в съот-
ветните обекти за търговия с храни с надпис 
„имитиращ продукт“, както и изискването 
имитиращите продукти да бъдат предлагани 
единствено предварително опаковани; напра-
вени промени в определението за това, какво 
е имитиращ продукт, като смисълът му се 
запазва, а промяната касае израза „аналог 
на млечните продукти“, който се заменя с 
„продукти, които наподобяват“; предвидено 
е да има преходен период за съобразяване с 
изискванията на наредбата.
С писмо изх. № 91-1522 от 6.07.2016 г., 
подписано от д-р Цветан Димитров, замест-
ник-министър на земеделието и храните 
(листове 427 – 428 от делото), адресирано до 
Бернард Ван Гутем, директор на дирекция 
„G – управление на кризи в областта на 
храните, животните и фуражите“, ГД Санте 
„Здраве­опазване и безопасност на храни“, 
Европейска комисия, с копие до Ерик Те-
венард, началник на отдел „G4 – хигиена 
на храните“, ГД Санте „Здравеопазване и 
безопасност на храни“, Европейска коми-
сия, на основание чл. 45, § 1 от Регламент 
(ЕО) 1169/2011 са представени изискванията 
към имитиращите млечни продукти, въве-
дени с проекта на Наредбата за изменение 
и допълнение на Наредбата за специфич-
ните изисквания към млечните продукти.  
В писмото като приложение е описан проект 
на постановление на Министерския съвет 
за изменение и допълнение на Наредбата 
за специфичните изисквания към млечните 
продукти (обн., ДВ, бр. 48 от 2012 г.; изм. и 
доп., бр. 1 от 2013 г.; изм., бр. 39 от 2015 г.). 
Съдържанието на постановлението наред с 
другото съдържа и следните изменения на 
чл. 32, чл. 33 и § 1, т. 2 от ДР:
„§ 3. Член 32 се изменя така:
„Чл. 32. (1) При етикетирането на ими-
тиращи продукти, съдържащи в състава си 
мляко, в етикета в непосредствена близост 
до наименованието на продукта задължител-
но се посочва „Имитиращ продукт“ и ясно 
обозначение на компонента или съставката, 
които са използвани като частични или 
пълни заместители на млечните съставки, с 
размер на шрифта съгласно Приложение VI, 
Част А, т. 4 от Регламент (ЕС) № 1169/2011 
на Европейския парламент и на Съвета от 
25 октомври 2011 г. за предоставянето на 
информация за храните на потребителите, за 
изменение на регламенти (ЕО) № 1924/2006 и 
(ЕО) № 1925/2006 на Европейския парламент 
и на Съвета и за отмяна на Директива 87/250/
ЕИО на Комисията, Директива 90/496/ЕИО 
на Съвета, Директива 1999/10/ЕО на Коми-
сията, Директива 2000/13/ЕО на Европейския 
парламент и на Съвета, директиви 2002/67/ЕО 
и 2008/5/ЕО на Комисията и на Регламент 
(ЕО) № 608/2004 на Комисията (ОВ, L304 от 
22 ноември 2011 г.).
(2) Освен информацията по ал. 1 върху 
етикета задължително се посочва и количест­
вото на съставки или категория съставки, 
като сурово мляко, мазнини и/или протеини 
от немлечен произход, използвани в произ-
водството на имитиращия продукт, съгласно 
Приложение VIII, т. 3 от Регламент (ЕС) 
№ 1169/2011.